ซิตี้แบงก์ประเดิม ไบโอเมตริกเสียง
ซิตี้แบงก์ใช้เทคโนโลยีไบโอเมตริกยืนยันตัวตนด้วยเสียง เป็นธนาคารแรกของไทยวันนี้
17 ต.ค. 2559

โพสต์ทูเดย์ - ซิตี้แบงก์ใช้เทคโนโลยีไบโอเมตริกยืนยันตัวตนด้วยเสียง เป็นธนาคารแรกของไทยวันนี้
นางวีระอนงค์ จิระนคร ภู่ตระกูล รองกรรมการผู้จัดการใหญ่ ธนาคารซิตี้แบงก์ เปิดเผยว่า ธนาคารได้เริ่มใช้เทคโนโลยีชีวภาพ (Biometric) ด้านเสียงพูด เพื่อยืนยันตัวตนในการให้บริการลูกค้าผ่านคอลเซ็นเตอร์ ตั้งแต่วันที่ 17 ต.ค.นี้เป็นต้นไป หลังจากที่ได้รับการอนุมัติจากธนาคารแห่งประเทศไทย (ธปท.) เมื่อสัปดาห์ที่ผ่านมา และจะเปิดตัวอย่างเป็นทางการในวันที่ 9 พ.ย.นี้
ทั้งนี้ ซิตี้แบงก์ถือเป็นธนาคารแรกในประเทศไทยที่นำเทคโนโลยีไบโอเมตริกด้านเสียงมาใช้บริการลูกค้า จากเดิมการยืนยันตัวตนลูกค้าก่อนให้บริการ จะใช้หมายเลขบัตรประชาชน หรือเลขบัญชี ซึ่งการยืนยันตัวตนทางเสียง ธนาคารจะต้องได้รับความยินยอมจากลูกค้า ซึ่งใช้เวลาเพียง 15 วินาที ธนาคารก็สามารถยืนยันได้ว่าเป็นลูกค้าจริงหรือไม่
สำหรับการใช้ไบโอเมตริกทางเสียงเพื่อยืนยันตัวตน จะนำมาใช้ในบริการพื้นฐานที่ไม่มีความเสี่ยง เช่น การสอบถามยอดบัญชี แต่ธุรกรรมที่มีความเสี่ยง เช่น การโอนเงิน จะต้องมีขั้นตอนการยืนยันตัวตนด้านอื่นๆ เพื่อความปลอดภัยของข้อมูลและเงินในบัญชีของลูกค้า 
ปัจจุบันซิตี้แบงก์ธนาคารแม่ที่สหรัฐเริ่มทยอยใช้เทคโนโลยีเสียง สำหรับซิตี้แบงก์ ประเทศไทย เป็นประเทศที่8 ที่เริ่มใช้ไบโอเมตริกด้านเสียงในการยืนยันตัว